**Retningslinjer- tilskuddsordning for samfunnspolitisk arbeid**

Tilskuddsordning for Samfunnspolitisk arbeid forvaltes av Sentralt Samfunnspolitisk Utvalg i Norsk Folkehjelp

1. **FORMÅL**

Tilskuddsordningen skal bidra til en rettferdig fordeling av makt og ressurser, internasjonal solidaritet, et inkluderende samfunn og lokalt samfunnsengasjement. Gjennom praktisk innsats i lokallagene skal ordningen bidra til at flyktninger og andre utsatte grupper blir inkludert i samfunnet. Kampen mot rasisme og diskriminering og engasjementet for internasjonal solidaritet og et mer inkluderende samfunn er prioriterte områder.

1. **SØKESUM OG TILDELING**

Det fordeles opptil 2 (to) millioner pr kalenderår. Tilskuddsordningen består av tre delordninger:

1. Aktivitetsstøtte til lokallag. Det kan søkes om midler fortløpende, tildeling skjer halvårlig (20 %)
2. Tildeling av reisestøtte til lokallag. Direkte tildeling fra administrasjonen (10 %)
3. Støtte til utviklingsprosjekter i forbindelse med særskilte satsinger (70%). Egne utlysninger med tildelingskriterier med søknadsfrist og svarfrister.

Administrasjonen, i samarbeid med Sentralt Samfunnspolitisk Utvalg, utarbeider forslag til tildeling av midler. Sentralt Samfunnspolitisk Utvalg beslutter den endelige tildelingen.

1. **HVEM KAN MOTTA STØTTE**

* Lokallag i Norsk Folkehjelp som har levert årsrapport med godkjent regnskap for foregående år kan motta støtte fra delordning a, b og c.
* Administrasjonen kan ikke sende egne søknader, men kan i samarbeid med lokallag og/eller Samfunnspolitisk utvalg, søke og motta midler fra delordning c.

1. **HVA KAN DET SØKES STØTTE TIL**

Prosjekter det søkes om må være i kjernen av Norsk Folkehjelps prinsipprogram og strategi, og i henhold til tilskuddsordningens formål.

1. Aktivitetsstøtte til lokallag:

* Videreføring av aktiviteter som kan vise til gode resultater og kontinuitet over tid.
* Oppstart av nye aktiviteter som er i tråd med formålet
* Kurs knyttet til en relevant satsning, der det er samarbeid med andre lag eller andre aktuelle samarbeidspartnere som fagbevegelsen, andre frivillige org., kommunen etc.
* Støtte til materiell knyttet til kampanje eller utadrettet virksomhet.
* Eksterne kurs og konferanser der kompetansen bidrar til en styrking av lagets samlende kompetanse.

B. Tildeling av reisestøtte til konferanser og seminarer som er i regi av Norsk Folkehjelp

C. Utviklingsprosjekter i forbindelse med særskilte satsinger: Sentralt Samfunnspolitisk utvalg vedtar prioriteringer og vilkår som skal ligge til grunn for den enkelte utlysning. Prioriterte områder vil kunne omfatte tema som medlemsvekst/verving, etablering av nye samfunnspolitiske lag, identitetsbygging, synlighetsarbeid og satsinger i tråd med rådende strategi på feltet

1. **SØKNAD**

Søknaden skal inneholde:

* Prosjektbeskrivelse med mål, prosjektaktiviteter, fremdriftsplan og ønsket resultat.
* Budsjett med oversikt over alle inntekter og kostnader som berører prosjektet, også lokallagets egne midler/frivillige innsats. Søker lokallaget støtte fra andre støtteordninger eller institusjoner, skal dette komme fram i budsjettet.
* Kontaktperson
* Prosjektleder
* Eventuelle samarbeidspartnere og deres innsats/egenfinansiering

1. **RAPPORTERING OG KONTROLL**

Rapport

Tilskuddsmottakere rapporterer på midlene innen 1 år. Det rapporteres enkelt via et eget rapporteringsskjema. Rapporten skal samsvare med søknaden, eventuelle avvik må forklares.

Søknad om forlengelse

Dersom tilskuddsmottaker av en eller annen grunn ikke klarer å gjennomføre prosjektet, kan man søke om forlengelse. Søknad om forlengelse for ordning A og C rettes til administrasjonen innen 1 måned før rapporteringsfrist. Dette er ikke aktuelt for ordning B.

Tilbakebetaling

Ved brudd på retningslinjene (mislighold), kan det bli krevd tilbakebetaling av innvilget sum. Tilbakebetaling kan også kreves dersom midlene ikke har blitt brukt og aktivitet ikke blitt gjennomført